Provinsi Narathiwat

Narathiwat (; Jaku Melayu: Menara) nya siti ari provinsi selatan (changwat) menua Thailand. Provinsi ke besemak iya nya (ari barat nitihka atur jam) Yala enggau Pattani. Ba selatan iya bekunsi garis entara menua enggau negeri-negeri Malaysia iya nya Kelantan enggau Perak. Garis tren selatan beujung ba provinsi tu tu, ke nyadi siti ari empat provinsi ke bekunsi garis entara menua enggau Malaysia. Provinsi tu ngembuan mayuh macham budaya sereta mega pengeraja asal, lalu chukup subur. Narathiwat urung 1,140 kilometer ari selatan Bangkok lalu ngembuan pemesai 4,475 km2. Tujuh puluh lima peratus kandang endur nya kampung enggau gunung sereta ngembuan gaya hari tropika.

 Nama 
Nama Narathiwat suba iya nya Menara (Jawi : ), tauka ‘menara’ dalam jaku Melayu, lalu nama sebedau pengarap Islam datai enda ditemu. Nama tu nyadi Bang Nara () tauka Bang Nak () dalam jaku Thai,ประพนธ์ เรืองณรงค์. tang ditukar Raja Rama VI nyadi Narathiwat dalam taun 1915. “Narathiwat”, ari jaku Sanskrit (Nara+adhivāsa), mai reti endur orang ke pintar diau.

 Demografi 
Narathiwat nya siti ari empat pelilih menua Thailand (begulai enggau Yala, Pattani, enggau Satun) ke tebal agi diuan orang Islam; 82% bepengarap Islam enggau 17.9% bepengarap Buddha. Pia mega 80.4% bejaku Melayu Patani nyadika jaku tangkai mengandai sida. Bansa Melayu Narathiwat sebaka amat etnik enggau budaya enggau bansa Melayu Kelantan, Malaysia.

Dalam taun 1963, perintah Thailand ngepunka program Nikhom Sang Ton Eng Pak Tai (‘komuniti pemansang diri di selatan’) dikena mindahka ruang bilik ari pelilih menua timur laut enggau tengah Thailand ngagai Pelilih Menua Sukhirin enggau Chanae di Narathiwat. Sepenyampau 5,633 ruang bilik dipindahka ngagai Narathiwat, ke alai tetiap ruang bilik diberi upah enggau tanah pemesai 18 rai. Ba Pelilih Mit Phukhao Thong as of 2019 , tebal agi peranak pindah ari pelilih menua Timur Laut. Sida bejaku Isan lalu 90% pengarap Buddha Theravadin ba kandang endur ke tebal agi orang Islam.

Peranak Narathiwat mayuh agi orang bumai enggau berikan.Tasanasuwan, P. (1991). Narathiwat nya siti kandang endur ti ngembuan mayuh macham palan pengarap ti bisi reti sejarah.

 Bagi menua 

 Perintah provinsi 
Narathiwat dibagi ngagai 13 pelilih menua (amphoe), ti dibagi agi ngagai 77 pelilih mit (tambon) enggau 551 kampung (muban).
Lum. Nama Jaku Thai Jawi Jaku Melayu 1 Mueang Narathiwat  منارا Menara 2 Tak Bai  تابا Taba 3 Bacho  باچ Bahcok 4 Yi-ngo  جريڠ Jeringo 5 Ra-ngae  ليگيه Legeh 6 Rueso  روسو،جابا Ruso, Jaba 7 Si Sakhon  ساكا، كوال كاواي Saka, Kuala Kaway 8 Waeng  رأويڠ Raweang 9 Sukhirin  فاجاك Pajak 10 Su-ngai Kolok  سوڠاي گولوك Sungai Golok 11 Su-ngai Padi  سوڠاي فادي Sungai Padi 12 Chanae  چيني Cene 13 Cho-airong  جوك ايروڠ Jok Irong

 Perintah lokal 
Naka 26 November 2019 bisi: siti Gerempung Administrasyen Provinsi Narathiwat () enggau 16 kandang endur perbandaran (thesaban) di wilayah nya. Narathiwat, Sungai Kolok enggau Tak Bai ngembuan status bandar (thesaban mueang). Lalu 13 bengkah kandang mengeri (thesaban tambon). Kandang endur ukai mengeri dipegai 72 Gerempung Administrasyen Pelilih Mit – SAO (ongkan borihan suan tambon).

 Kereban sanding 

 Laman web ke bukai 

 เข้าสู่เว็บไซด์จังหวัดนราธิวาส Laman web provinsi (Thai)
 Laman wilayah ari Lembaga Pelancongan Thailand .
 Pengelantang Selatan; Wilayah Narathiwat (artikel dalam surat berita )

Kategori:Artikel ti ngundan teks jaku China
Kategori:Artikel ti ngundan teks jaku Melayu (jaku makro)